 Proces-verbal al  şedinţei  extraordinare  convocate de îndată a Consiliului Local Satu Mare din data de 27.08.2026

SEDIU: P-ŢA 25 OCTOMBRIE, Nr.1
web.www.primariasm.ro
Nr. 50312/31.08.2026
PROCES  – VERBAL 
încheiat cu ocazia şedinţei extraordinare convocate de îndată a Consiliului Local al municipiului Satu Mare din data de  27.08.2026
Ședinţa extraordinară a Consiliului Local al municipiului Satu Mare a fost convocată  de îndată pe data de 27.08.2026 prin dispoziția primarului municipiului  Satu Mare nr. 363/25.08.2026 conform prevederilor art. 133 alin. (2) lit. a), art. 134 alin. (1) lit. a) și alin. (4) şi art. 135 alin. (4) şi (5) din O.U.G. nr. 57/2019 privind Codul administrativ cu modificările și completările ulterioare. 
Convocarea consilierilor locali pentru ședință s-a efectuat prin mijloace electronice, fiind astfel transmis pe e-mail în data de 25.08.2026 convocatorul                   nr. 49454/25.08.2026.
Publicitatea şedinţei s-a realizat prin afișare pe  pagina web www.primariasm.ro a dispoziției primarului nr. 363/25.08.2026  în limba română și în limba maghiară, în data de 25.08.2026 și publicarea proiectului ordinii de zi a ședinței  în presa locală de limba română și  în presa de limba maghiară  în data de 26.08.2026.
De asemenea s-a procedat la afişarea pe avizierul instituţiei a proiectului ordinii de zi, cuprins în procesul-verbal nr. 49457/25.08.2026.
Ședința consiliului local se desfășoară prin platformă on-line de videoconferință. Proiectul de hotărâre înscris pe ordinea de zi a şedinţei, a fost afişat pe site-ul instituției  în secţiunea Consiliul local – Proiecte de hotărâri.
Premergător ședinței au fost convocate comisiile de specialitate ale consiliului local, pentru acordarea avizelor la proiectul de hotărâre înscris pe ordinea de zi. Avizele comisiilor de specialitate au fost transmise pe e-mail tuturor consilierilor locali înaintea ședinței extraordinare convocate de îndată, conform prevederilor art. 136 alin. (7) din O.U.G. nr. 57/2019 privind Codul administrativ, cu modificările și completările ulterioare.
         Lucrările şedinţei extraordinare convocate de îndată  a Consiliului Local al municipiului  Satu Mare din data de 27.08.2026 sunt conduse de către domnul consilier local Bob Lóránd-Péter, conform prevederilor H.C.L. Satu Mare nr. 164/30.07.2026 privind alegerea președintelui de ședință al Consiliului Local al municipiului Satu Mare, pentru luna august 2026. 
         În sala de ședințe a Primăriei municipiului Satu Mare sunt prezenți:                          dl președinte de ședință Bob Lóránd-Péter,  d-na  Racolța Mihaela-Maria - Secretar general al municipiului Satu Mare, dl Marin Oprea consilier în cadrul Compartimentului Tehnologia Informației și d-na Husar Mariana- consilier în cadrul Compartimentului Relații cu Consiliul Local. 

          Participă la ședința on-line din partea executivului: domnul primar Kereskényi Gábor, d-na Ursu Lucia -director executiv al Direcției economice, d-na Șveda Andrea -șef al Serviciului Managementul Proiectelor , dl Szucs Zsigmond – șef al Serviciului Investiții, Gospodărire, Întreținere și d-na Covaci Natalia - șef al Serviciului Coordonare Instituții Subordonate, Comunicare, Cultură și Sport. 
 Dl președinte de ședință Bob Lóránd-Péter: Bună ziua! Domnule primar, stimate doamne, stimați domni consilieri, declar deschisă ședința extraordinară a Consiliului Local al municipiului Satu Mare convocată de îndată pentru azi 27.08.2026, ora 14:00,  prin dispoziția primarului municipiului Satu Mare nr. 363/25.08.2026. Am să fac prezența consilierilor la ședință. Vă rog să confirmați prezența pe chat.

Barakonyi Gergő


 participă, este on-line,

Băbțan Raul-Gabriel

 participă, este on-line,

Bertici Ștefan


participă, este on-line,
Bob Lóránd-Péter


participă, este on-line,

Cernea Victor-Ioan

participă, este on-line,

Crăciun Ciprian -Dumitru
participă, este on-line,

Creț Diana-Maria                     
participă, este on-line,

György Ildikó-Adél                    participă, este on-line,

Kiss Iosif



participă, este on-line,

Mare Radu                                 participă, este on-line,

Maurer Róbert-Csaba               participă, este on-line,
Murg Elena-Ioana


participă, este on-line,
Német Szabolcs

         participă, este on-line,
Piller Adrian-Raul

         participă, este on-line,

Poti  Eduard-János                   participă, este on-line, 
Ressler Ștefan                           participă, este on-line,
Steinbinder Ingrid                    participă, este on-line,
Suciu Mirela-Daniela               participă, este on-line,

Szejke Ottilia

        participă, este on-line,

Szilagyi  Edömér                      participă, este on-line,
Szőcs Péter Levente
        participă, este on-line,
Tămășan-Ilieș Cristina            participă, este on-line.
           Constat că la şedinţa de azi participă on-line prin videoconferință un număr de 22  de consilieri locali. Nu participă la ședință domnul consilier local Iancu Vasile-Sorin.
Ședința este statutară, fiind îndeplinite prevederile art. 137 din O.U.G.                     nr. 57/2019 privind Codul administrativ, cu modificările și completările ulterioare. 

Dl președinte de ședință Bob Lóránd-Péter: Pe ordinea de zi a ședinței de azi avem înscris un singur proiect de hotărâre. Supun la vot ordinea de zi a şedinţei extraordinare  convocată de îndată pentru azi 27 august 2026. Vă rog să vă exprimați votul pe  chat.

Cu 22 voturi pentru, din 22 consilieri care participă on-line prin videoconferință, se aprobă ordinea de zi  după cum urmează:
1.Proiect de hotărâre privind aprobarea rectificării bugetului local de venituri şi cheltuieli al municipiului Satu Mare, pe anul 2026
Inițiator proiect: primar Kereskényi Gábor

Domnul președinte de ședință Bob Lóránd-Péter a fost informat de către doamna secretar general  cu privire la cvorumul și majoritatea necesară pentru adoptarea  hotărârii înscrise pe ordinea de zi,  în conformitate cu prevederile                 art. 243 alin. (1) lit. l) din O.U.G. nr. 57/2019 privind Codul administrativ, cu modificările și completările ulterioare.

Dl președinte de ședință Bob Lóránd-Péter: Supun atenției dumneavoastră prevederile articolului 228 din O.U.G. nr. 57/2019 privind Codul administrativ, cu modificările și completările ulterioare, referitoare la regimul general aplicabil conflictului de interese pentru aleşii locali. Vă rog să precizați dacă există cazuri de conflict de interese conform prevederilor articolului menționat. Constat că nu avem cazuri, vom trece la dezbaterea ordinii de zi aprobată.

Pct.1 Proiect de hotărâre privind aprobarea rectificării bugetului local de venituri şi cheltuieli al municipiului Satu Mare, pe anul 2026
Inițiator proiect: primar Kereskényi Gábor
Majoritatea necesară pentru aprobarea acestui proiect de hotărâre, este conform,  art. 139  alin. (3) lit. a) din O.U.G. nr. 57/2019, majoritate absolută.
Comisia nr. I Studii, prognoze economico-sociale, buget, administrarea bunurilor: Acordă aviz favorabil proiectului de hotărâre.
Comisia nr. III Servicii publice și comerț: Acordă aviz favorabil proiectului de hotărâre.
Dl președinte de ședință Bob Lóránd-Péter: Dacă  sunt intervenții sau observații la acest proiect de hotărâre? Dacă nu sunt, supun la vot proiectul de hotărâre. Vă rog să vă exprimați votul pe chat. 
Cu 22  voturi pentru, din 22 de consilieri locali care participă on-line prin videoconferință, se adoptă hotărârea.

Dl președinte de ședință Bob Lóránd-Péter: Mulțumesc pentru operativitate. Declar închise lucrările ședinței extraordinare a Consiliului Local  al municipiului Satu Mare  convocată de îndată, pentru azi 27 august 2026.

Vă mulțumesc pentru prezență.

      Președinte de ședință,                                             Contrasemnează
       Bob Lóránd-Péter                                                Secretar general,

                                                                                    Mihaela Maria Racolța

Red/dact/4 exemplare

Mariana Husar

